**«Административ хокук бозулар турында Татарстан Республикасы кодексының 3.2 һәм 3.16 статьяларында үзгәрешләр кертү турында» Татарстан Республикасы законы проектына аңлатма**

«Административ хокук бозулар турында Татарстан Республикасы кодексының 3.2 һәм 3.16 статьяларына үзгәрешләр кертү хакында» Татарстан Республикасы законы проекты (алга таба – закон проекты) тиешле булмаган урыннарда халык күңел ачуга бәйле рәвештә урам сәүдәсен оештыру һәм хезмәтләр күрсәтү тәртибен бозган өчен административ җаваплылыкны көчәйтүгә, шулай ук түләүле муниципаль парковкада (парковкадагы урында) транспорт чараларын куйган өчен җаваплылык каралган норманы камилләштерүгә юнәлдерелгән.

Закон проектының 1 статьясындагы 1 пункты тиешле булмаган урыннарда халык күңел ачуга бәйле рәвештә урам сәүдәсен оештыру һәм хезмәтләр күрсәтү тәртибен бозган өчен административ җаваплылыкны көчәйтүгә (ТР КоАП 3.2 статьясы). Әлеге хокук бозуларны кылган өчен гамәлдәге штраф санкцияләре бик аз, шуңа күрә аларны куллану хокук бозучыларга алга таба мондый хокук бозуларны кабат кылмаска этәрми. Закон проектында тәкъдим ителгәнчә, гражданнар өчен максималь штрафлар биш мең сум, вазыйфаи затлар өчен – илле мең сум, юридик затлар өчен – бер миллион сум тәшкил итәчәк.

Шулай ук закон проекты белән муниципаль парковкалардан түләүле файдалану тәртибен нәтиҗәлерәк хокукый җайга салу максатларында законның «Түләүле муниципаль парковкада (парковка урыннарында) транспорт чараларын урнаштырган өчен түләмәү» турындагы 3.16 статьясына үзгәрешләр кертелә.

Закон проектында булган үзгәрешләрне кертүгә, гражданнарны Административ хокук бозулар турында Татарстан Республикасы кодексының күрсәтелгән статьясы буенча административ хокук бозулар кылган өчен җаваплылыкка тарту турындагы эшләрне караганда барлыкка килә торган тискәре суд практикасы сәбәп булды.

Аерым алганда, судлар, Казан шәһәренең Административ комиссиясе карарын гамәлдән чыгарып, җәлеп ителүче затлар гамәлләрендә административ хокук бозу составы булмауга сылтама ясый, транспорт чарасын түләүле муниципаль парковкада беренче 15 минут тәмамланганнан соң тоту өчен парковка өчен түләү башкарылырга тиеш. Судлар Административ хокук бозулар турында Татарстан Республикасы кодексының 3.16 статьясында түләүле муниципаль парковкадан файдалануга түләүнең үз вакытында булмавын күрсәтә.

Түләүле муниципаль парковкалардан файдаланган өчен түләү тәртибе Казан шәһәренең гомуми кулланылыштагы җирле әһәмияттәге автомобиль юлларында урнашкан муниципаль парковкалардан (парковкадагы урыннардан) файдалану һәм аларда транспорт чараларын урнаштыру кагыйдәләре белән расланган («Казан шәһәренең гомуми кулланылыштагы җирле әһәмияттәге автомобиль юлларында урнашкан муниципаль парковкалар төзү турында» Казан шәһәре муниципаль берәмлеге башкарма комитетының 2014 елның 30 декабрендәге 7660 номерлы карары).

Күрсәтелгән актта парковка өчен парковкадан файдалануның беренче 15 минутында түләнергә тиеш дип билгеләнгән.

Шулай итеп, югарыда күрсәтелгән хокуксыз гамәлләр өчен җаваплылык булмау сәбәпле, түләүле муниципаль парковкада транспорт чараларын урнаштыручы затлар, үзләренең җәзасызлыгын аңлап, машиналарны чикләнмәгән күләмдә калдыралар, парковкадан файдаланган өчен тулысынча түләмиләр.

Шуның белән гражданнарның түләүле муниципаль парковкада транспорт чарасын куюда намуслы һәм закон тыңлаучан гражданнарның хокуклары чикләнә.

Югарыда бәян ителгән закон проекты белән Административ хокук бозулар турында Татарстан Республикасы кодексының 3.16 статьясына үзгәрешләр кертелә, алар түләүле муниципаль парковкаларда (парковкадагы урыннарда) транспорт чарасын куйган өчен түләмәүдә чагылган яисә муниципаль хокукый актта билгеләнгән суммадан кимрәк күләмдә түләү кертүдә, йә парковкада билгеләнгән парковкадан файдаланган өчен түләү срогыннан соңрак түләгән өчен җаваплылыкны күздә тота.

Закон проекты 2 статьядан тора.

2 статья Татарстан Республикасы Законының рәсми басылып чыккан көненнән соң 10 көн узгач үз көченә керүен күздә тота.